b'\n_START_ARTICLE_\nAugustas\n_START_SECTION_\nJaunyst\xc4\x97\n_START_PARAGRAPH_\nAugustas gim\xc4\x97 Romoje (ar Veletryje), jo tikrasis vardas buvo Gajus Oktavijus (Gaius Octavius). Netrukus po Oktavijaus gimimo t\xc4\x97vas s\xc5\xabnui suteik\xc4\x97 pavard\xc4\x99 Turinas, pasak Svetonijaus, nor\xc4\x97damas priminti savo pergal\xc4\x99 prie\xc5\xa1 mai\xc5\xa1taujan\xc4\x8dius Turij\xc5\xb3 vergus. Augustas buvo kil\xc4\x99s i\xc5\xa1 gerbiamos, ta\xc4\x8diau nei\xc5\xa1skirtin\xc4\x97s raiteli\xc5\xb3 \xc5\xa1eimos. Jo t\xc4\x97vas Gajus Oktavijus buvo Makedonijos provincijos valdytojas iki mirties 59 m. pr. m. e., kai Oktavijui buvo sukak\xc4\x99 ketveri metai. J\xc4\xaf i\xc5\xa1augino pat\xc4\x97vis Lucijus Marcijus Filipas ir Augusto motina Julijaus Cezario sesers Julijos dukt\xc4\x97 Atija Vyresnioji (Atia Maior). 46 m. pr. m. e. Cezaris \xc4\xafs\xc5\xabnijo seser\xc4\x97n\xc4\x85 ir paskyr\xc4\x97 j\xc4\xaf savo paveld\xc4\x97toju. Pagal rom\xc4\x97ni\xc5\xa1kus \xc4\xafs\xc5\xabnijimo papro\xc4\x8dius, seser\xc4\x97nas gavo savo \xc4\xafs\xc5\xabnytojo vard\xc4\x85 ir pavard\xc4\x99\xc2\xa0\xe2\x80\x93 Gajus Julijus Cezaris. Taip pat, pagal papro\xc4\x8dius biologinei kilmei nurodyti, (Oktavij\xc5\xb3 gimin\xc4\x97) naudojo vard\xc4\x85 Oktavianas.\n_START_SECTION_\nCezario \xc4\xafp\xc4\x97dinis\n_START_PARAGRAPH_\nCezario nu\xc5\xbeudymo metu per Kovo idas (kovo 15 d.) 44 m. pr. m. e. Oktavianas studijavo ir dalyvavo kariniuose apmokymuose Apolonijos mieste (Ilyrijoje). Nepaklaus\xc4\x99s kai kuri\xc5\xb3 karini\xc5\xb3 pareig\xc5\xabn\xc5\xb3 patarimo pab\xc4\x97gti su kariais \xc4\xaf Makedonij\xc4\x85, i\xc5\xa1plauk\xc4\x97 \xc4\xaf Italij\xc4\x85 i\xc5\xa1siai\xc5\xa1kinti ar turi politin\xc4\xaf kapital\xc4\x85 ir saugum\xc4\x85. I\xc5\xa1lip\xc4\x99s prie Lupij\xc5\xb3 netoli Brundisijaus, su\xc5\xbeinojo Cezario testamento turin\xc4\xaf ir tik tada nusprend\xc4\x97 tapti Cezario politiniu \xc4\xafp\xc4\x97diniu, bei dviej\xc5\xb3 tre\xc4\x8ddali\xc5\xb3 jo turto savininku. Netur\xc4\x97damas teis\xc4\x97t\xc5\xb3 vaik\xc5\xb3 (jo dukra Julija mir\xc4\x97 54 m. pr. m. e.), Cezaris \xc4\xafs\xc5\xabnijo s\xc5\xabn\xc4\x97n\xc4\x85 Oktavian\xc4\x85 ir paliko jam turt\xc4\x85 bei pavard\xc4\x99, tod\xc4\x97l Oktavianas tapo Julijum Cezariu. Rom\xc4\x97n\xc5\xb3 tradicija reikalavo prid\xc4\x97ti pavard\xc4\x99 Oktavianas, kad taip b\xc5\xabtu nurodyt\xc4\x85 jo biologin\xc4\x97 kilm\xc4\x97. Ta\xc4\x8diau n\xc4\x97ra \xc4\xafrodym\xc5\xb3, kad jis naudojosi savo biologine pavarde. Markas Antonijus v\xc4\x97liau apkaltino Oktavian\xc4\x85 gavus \xc4\xafvaikinim\xc4\x85 u\xc5\xbe seksualines paslaugas, bet Svetonijus teig\xc4\x97, kad tai\xc2\xa0\xe2\x80\x93 \xc5\xa1mei\xc5\xbetas._NEWLINE_Oktavianui patekti \xc4\xaf Romos politin\xc4\x97s hierarchijos vir\xc5\xa1\xc5\xabn\xc4\x99 reik\xc4\x97jo daug pinig\xc5\xb3. \xc5\xa0iltai sutiktas Cezario kari\xc5\xb3 Brundisijuje, pareikalavo dalies pinig\xc5\xb3, kurie buvo Cezario paskirti ruo\xc5\xa1iamam karui su Partija Artimuosiuose Rytuose. Tai buvo 700 mln. sestercij\xc5\xb3. Senatas, tyr\xc4\x99s valstybini\xc5\xb3 l\xc4\x97\xc5\xa1\xc5\xb3 dingim\xc4\x85, nieko nesi\xc4\x97m\xc4\x97 prie\xc5\xa1 Oktavian\xc4\x85, nes jis tuos pinigus panaudojo suburti armij\xc4\x85 prie\xc5\xa1 Antonij\xc5\xb3, did\xc5\xbeiausi\xc4\x85 Senato prie\xc5\xa1\xc4\x85. Oktavianas taip pat pasisavino Romos rytini\xc5\xb3 provincij\xc5\xb3 metin\xc4\xaf mokest\xc4\xaf be niekieno leidimo. Jis prad\xc4\x97jo rinkti asmenin\xc4\x99 armij\xc4\x85 remdamasis Cezario veteranais ir kariais, kurie buvo skirti kariauti su partais bei pabr\xc4\x97\xc5\xbedamas, kad yra Cezario \xc4\xafp\xc4\x97dinis. \xc5\xbdygiuodamas \xc4\xaf Rom\xc4\x85 jis \xc4\xaf savo pus\xc4\x99 patrauk\xc4\x97 Kampanijoj buvusius veteranus. Bir\xc5\xbeelio m\xc4\x97nes\xc4\xaf jis tur\xc4\x97jo 3 t\xc5\xabkst i\xc5\xa1tikim\xc5\xb3 veteran\xc5\xb3 ir kiekvienam mok\xc4\x97jo 500 denar\xc5\xb3 alg\xc4\x85._NEWLINE_Augustas atvyko \xc4\xaf Rom\xc4\x85 44 m. pr. m. e. gegu\xc5\xbe\xc4\x97s 6 d. ir rado konsul\xc4\x85 Mark\xc4\x85 Antonij\xc5\xb3, buvus\xc4\xaf Cezario koleg\xc4\x85, sudarius\xc4\xaf nerimasting\xc4\x85 taik\xc4\x85 su jo \xc5\xbeudikais. Jie suteik\xc4\x97 bendr\xc4\x85 amnestij\xc4\x85 gegu\xc5\xbe\xc4\x97s 17 d., bet Antonijui pavyko daugum\xc4\x85 j\xc5\xb3 i\xc5\xa1vyti i\xc5\xa1 Romos. Taip atsitiko d\xc4\x97l jo \xe2\x80\x9eu\xc5\xbedegan\xc4\x8dios\xe2\x80\x9c kalbos per Cezario laidotuves, nukreipusios minios pykt\xc4\xaf ant \xc5\xbeudik\xc5\xb3. Antonijus ir Oktavianas prad\xc4\x97jo konkuruoti d\xc4\x97l Cezar\xc4\xaf r\xc4\x97musios frakcijos lyderio vietos. Markas Antonijus prarado daug paramos i\xc5\xa1 prad\xc5\xbei\xc5\xb3 prie\xc5\xa1in\xc4\x99sis Cezario sudievinimui. Oktavianui nesisek\xc4\x97 i\xc5\xa1 Antonijaus atgauti Cezario turto, bet jis per vasar\xc4\x85 patrauk\xc4\x97 Cezario r\xc4\x97m\xc4\x97jus \xc4\xaf savo pus\xc4\x99. Rugs\xc4\x97jo m\xc4\x97nes\xc4\xaf optimat\xc5\xb3 oratorius Markas Tulijus Ciceronas prad\xc4\x97jo savo kalbom u\xc5\xbesipulti Antonij\xc5\xb3, nes jame \xc4\xaf\xc5\xbevelg\xc4\x97 did\xc5\xbeiausi\xc4\x85 Senato prie\xc5\xa1\xc4\x85. Kadangi Romoj jis tapo nepopuliarus, o konsulo pareig\xc5\xb3 laikas art\xc4\x97jo \xc4\xaf pabaig\xc4\x85, Markas Antonijus band\xc4\x97 priimti \xc4\xafsakym\xc4\x85, kad save pasiskirt\xc5\xb3 Cizalpin\xc4\x97s Galijos, kuri\xc4\x85 vald\xc4\x97 Decimas Brutas, valdytoju. Tuo tarpu Oktavianas kaup\xc4\x97 savo armij\xc4\x85 ir lapkri\xc4\x8dio 28 d. papirko du Marko Antonijaus legionus pereiti \xc4\xaf savo pus\xc4\x99. Tai matydamas Antonijus, Senato palengv\xc4\x97jimui, pab\xc4\x97go \xc4\xaf Cizalpin\xc4\x99 Galij\xc4\x85, kuri tur\xc4\x97jo b\xc5\xabti jam perduota sausio 1 d.\n_START_SECTION_\nPirmas konfliktas su Antonijumi\n_START_PARAGRAPH_\nKai Decimas Brutas atsisak\xc4\x97 perduoti Cizalpin\xc4\x99 Galij\xc4\x85, Antonijus j\xc4\xaf apgul\xc4\x97 Mutinoje. Senato sprendimus nutraukti smurt\xc4\x85 Markas Antonijus ignoravo, nes Senatas netur\xc4\x97jo armijos. Tai buvo galimyb\xc4\x97 pasireik\xc5\xa1ti Oktavianui. Ciceronas taip pat gyn\xc4\x97 Oktavian\xc4\x85 nuo Antonijaus paty\xc4\x8di\xc5\xb3 d\xc4\x97l \xc5\xbeemos kilm\xc4\x97s, jis teig\xc4\x97, kad \xe2\x80\x9emes neturime nuostabesnio tradicinio pamaldumo pavyzd\xc5\xbeio jaunimo tarpe\xe2\x80\x9c. Tai buvo, pasak Cicerono, jo atsakas Antonijui, kuris pasak\xc4\x97 Oktavianui: \xe2\x80\x9etu, berniuk, u\xc5\xbe visk\xc4\x85 skolingas savo vardui\xe2\x80\x9c. Tad Cicerono pastangomis Oktavianas 43 m. pr. m. e. sausio 1 d. tapo senatoriumi ir jam buvo suteikta teis\xc4\x97 balsuoti su buvusiais konsulais. Be to jam buvo suteiktas imperium (vadovavimo galia), legalizuojantis jo armij\xc4\x85. Senatas paved\xc4\x97 jam ir abiem konsulams Hircijui bei Pansai kariauti su Antonijumi. 43 m. pr. m. e. baland\xc5\xbeio m\xc4\x97nes\xc4\xaf Antonijus buvo nugal\xc4\x97tas Forum Galoro ir Mutinos m\xc5\xab\xc5\xa1iuose ir atsitrauk\xc4\x97 \xc4\xaf Transalpin\xc4\x99 Galij\xc4\x85. Ta\xc4\x8diau abu konsulai m\xc5\xab\xc5\xa1yje \xc5\xbeuvo ir Oktavianas tapo vieninteliu armijos vadu._NEWLINE_Senatas steng\xc4\x97si pergali\xc5\xb3 nuopelnus priskirti Decimui Brutui ir band\xc4\x97 jam perduoti konsul\xc5\xb3 legionus, bet Oktavianas pasiprie\xc5\xa1ino. Jis pasiliko Po sl\xc4\x97nyje ir atsisak\xc4\x97 daugiau kariauti su Antonijumi. Liepos m\xc4\x97nes\xc4\xaf centurionai, pasi\xc5\xb3sti \xc4\xaf Rom\xc4\x85, reikalavo Oktavian\xc4\x85 paskirti konsulu, nes Hircijaus ir Parsos vietos buvo laisvos. Jie taip pat reikalavo panaikinti dekret\xc4\x85, skelbiant\xc4\xaf Antonij\xc5\xb3 visuomen\xc4\x97s prie\xc5\xa1u. Kai jam buvo atsakyta jis nu\xc5\xbeygiavo \xc4\xaf Rom\xc4\x85 su a\xc5\xa1tuoniais legionais. Jis nesutiko karinio pasiprie\xc5\xa1inimo ir 43 m. pr. m. e. rugpj\xc5\xab\xc4\x8dio 19 d. jis i\xc5\xa1renkamas konsulu su giminai\xc4\x8diu Kvintu Pedijum. Tuo tarpu Antonijus sudar\xc4\x97 s\xc4\x85junga su Lepidu.\n_START_SECTION_\nAntrasis triumviratas\n_START_PARAGRAPH_\n43 m. pr. m. e. spalio m\xc4\x97nes\xc4\xaf Oktavianas, Antonijus ir Lepidas susitiko prie Bolon\xc4\x97s sudaryti II triumvirat\xc4\x85. Proskripcijomis ir teroru triumvirai susidorojo su savo prie\xc5\xa1ininkais. 300 senatori\xc5\xb3 ir 2000 raiteli\xc5\xb3 buvo paskelbta nusikalt\xc4\x97liais, o j\xc5\xb3 \xc5\xbeem\xc4\x97 buvo atimta. Nesp\xc4\x97j\xc4\x99 pab\xc4\x97gti buvo nu\xc5\xbeudyti. \xc5\xa0ios proskripcijos i\xc5\xa1 dalies ai\xc5\xa1kinamos pinig\xc5\xb3 poreikiu art\xc4\x97jan\xc4\x8diam konfliktui su Marku Junijum Brutu ir Gajum Kasijum Longinu. U\xc5\xbe esan\xc4\x8di\xc5\xb3j\xc5\xb3 s\xc4\x85ra\xc5\xa1uose are\xc5\xa1t\xc4\x85 buvo apdovanojama. Visa tai buvo daugiau nei \xc5\xbeudik\xc5\xb3 ir j\xc5\xb3 s\xc4\x85junginink\xc5\xb3 med\xc5\xbeiokl\xc4\x97. I\xc5\xa1 prad\xc5\xbei\xc5\xb3 Oktavianas prie\xc5\xa1inosi proskripcijoms, nes nor\xc4\x97jo i\xc5\xa1saugoti savo s\xc4\x85jungininko Marko Tulijaus Cicerono gyvyb\xc4\x99 (jis buvo s\xc4\x85ra\xc5\xa1e). Ta\xc4\x8diau Antonijaus neapykanta Ciceronui buvo nepajudinama ir Ciceronas tapo aplinkybi\xc5\xb3 auka. Respublikos senatori\xc5\xb3 mirtys leido triumviratui tu\xc5\xa1\xc4\x8dias vietas u\xc5\xbepildyti r\xc4\x97m\xc4\x97jais. XX a. istorikai tai vadina \xe2\x80\x9eRomos revoliucija\xe2\x80\x9c, nes ji suk\xc4\x97l\xc4\x97 toli siekian\xc4\x8di\xc5\xb3 pasekmi\xc5\xb3._NEWLINE_42 m. pr. m. e. sausio 1 d. Senatas pripa\xc5\xbeino Cezar\xc4\xaf Romos valstyb\xc4\x97s dievybe, \xe2\x80\x9eDivus Iulius\xe2\x80\x9c. Oktavianas tuo naudojosi, pabr\xc4\x97\xc5\xbedamas, kad yra Divi filius (Dievo s\xc5\xabnus)._NEWLINE_Antonijus ir Oktavianas nusiunt\xc4\x97 prie\xc5\xa1 Cezario \xc5\xbeudikus 28 legionus. Makedonijoje dviejuose m\xc5\xab\xc5\xa1iuose prie Filip\xc5\xb3 42 m. pr. m. e. spalio m\xc4\x97nes\xc4\xaf jie sumu\xc5\xa1\xc4\x97 respublikon\xc5\xb3 Bruto ir Kasijaus kariuomen\xc4\x99 ir jie nusi\xc5\xbeud\xc4\x97. V\xc4\x97liau Antonijus naudojosi \xc5\xa1iuos m\xc5\xab\xc5\xa1ius kaip pavyzd\xc5\xbeius pa\xc5\xbeeminti Oktavian\xc4\x85, nes juos laim\xc4\x97jo Antonijaus kariai. Be to jis skelb\xc4\x97 Oktavian\xc4\x85 esant bailiu, nes jis tiesiogin\xc4\xaf vadovavim\xc4\x85 armijai patik\xc4\x97jo Markui Vipsanijui Agripai._NEWLINE_Po m\xc5\xab\xc5\xa1io Antrasis triumviratas pasidalino teritorijas: Oktavianui atiteko Galija, Ispanija, Italija, Antonijus i\xc5\xa1keliavo \xc4\xaf Egipt\xc4\x85, kur tapo Kleopatros s\xc4\x85jungininku, o Lepidui atiteko Afrikos provincija. Oktavianas tur\xc4\x97jo nuspr\xc4\x99sti kur Italijoje apgyvendinti de\xc5\xa1imtis t\xc5\xabkstan\xc4\x8di\xc5\xb3 Makedonijos kampanijos veteran\xc5\xb3, kurie tur\xc4\x97jo b\xc5\xabti paleisti. Pana\xc5\xa1us skai\xc4\x8dius u\xc5\xbe respublikonus kovojusi\xc5\xb3 veteran\xc5\xb3, gal\xc4\x97jusi\xc5\xb3 lengvai pereiti pas Oktaviano prie\xc5\xa1us, irgi reikalavo \xc5\xbeem\xc4\x97s. Nebuvo pakankamai valstyb\xc4\x97s kontroliuojamos \xc5\xbeem\xc4\x97s, tad Oktavianui liko dvi i\xc5\xa1eitys: \xc4\xafpykdyti daug rom\xc4\x97n\xc5\xb3 konfiskuojant j\xc5\xb3 \xc5\xbeemes ar \xc4\xafpykdyti daugyb\xc4\x99 kareivi\xc5\xb3, kurie gal\xc4\x97t\xc5\xb3 sudaryti jam galing\xc4\x85 opozicij\xc4\x85. Jis nusprend\xc4\x97, kad kareiviai svarbesni ir tai paveik\xc4\x97 18 rom\xc4\x97n\xc5\xb3 miest\xc5\xb3, kuri\xc5\xb3 gyventojai buvo visi\xc5\xa1kai ar dalinai i\xc5\xa1keldinti.\n_START_SECTION_\nMai\xc5\xa1tai ir vedybin\xc4\x97s s\xc4\x85jungos\n_START_PARAGRAPH_\nNepasitenkinimas Oktaviano i\xc5\xa1keldinimo politika daugel\xc4\xaf padr\xc4\x85sino paremti Liucij\xc5\xb3 Antonij\xc5\xb3, Marko Antonijaus brol\xc4\xaf, kur\xc4\xaf r\xc4\x97m\xc4\x97 Senato dauguma. Tuo tarpu Oktavianas papra\xc5\xa1\xc4\x97 skyryb\xc5\xb3 su \xc5\xbemona Klodija Pulchra, Fulvijos ir jos pirmo vyro Publijaus Klodijaus Pulcherio dukra. Kadangi j\xc5\xb3 santuoka niekada nebuvo galutinai \xc4\xafteisinta, jis gra\xc5\xbeino Klodij\xc4\x85 motinai. Fulvija, Marko Antonijaus \xc5\xbemona, nusprend\xc4\x97 imtis veiksm\xc5\xb3. Kartu su Liucijum Antonijum ji sutelk\xc4\x97 Italijoj armij\xc4\x85 kautis prie\xc5\xa1 Oktavian\xc4\x85. Tai buvo politinis ir karinis lo\xc5\xa1imas, nes kari\xc5\xb3 algos priklaus\xc4\x97 nuo triumvirato. Liucijus ir jo s\xc4\x85jungininkai buvo greitai apsupti Perusijoje (dabar Perud\xc5\xbeija) ir Oktavianas juos privert\xc4\x97 pasiduoti 40 m. pr. m. e. prad\xc5\xbeioje. Liucijaus ir armijos buvo pasigail\xc4\x97ta, nes jis buvo Marko Antonijaus, Ryt\xc5\xb3 valdovo, giminaitis, o Fulvija buvo i\xc5\xa1tremta \xc4\xaf Sicion\xc4\x85. Ta\xc4\x8diau Oktavianas neparod\xc4\x97 gailes\xc4\x8dio daugybei Liucijaus s\xc4\x85junginink\xc5\xb3, kovo 15 d., per Cezario mirties metines jis paskyr\xc4\x97 mirties bausm\xc4\x99 300 senatori\xc5\xb3 ir raiteli\xc5\xb3, kurie buvo Liucijaus r\xc4\x97m\xc4\x97jai. Perusija buvo apipl\xc4\x97\xc5\xa1ta ir sudeginta kaip persp\xc4\x97jimas. \xc5\xa0is \xc4\xafvykis sutep\xc4\x97 Oktaviano karjer\xc4\x85 ir j\xc4\xaf daug kas kritikavo, tarp j\xc5\xb3 to meto poetas Sekstas Propercijus._NEWLINE_Sekstas Pomp\xc4\x97jus, Pirmojo triumvirato nario s\xc5\xabnus ir vis dar i\xc5\xa1davikas generolas po Cezario pergal\xc4\x97s prie\xc5\xa1 Pomp\xc4\x97j\xc5\xb3, \xc4\xafsik\xc5\xabr\xc4\x97 Sicilijoje ir Sardinijoje, po Antrojo triumvirato susitarimo 39 m. pr. m. e. Antonijus ir Oktavianas rungtyniavo d\xc4\x97l s\xc4\x85jungos su Pomp\xc4\x97jum, kuris, ironi\xc5\xa1ka, buvo respublikon\xc5\xb3, o ne Cezario frakcijos narys. Oktavianas pasiek\xc4\x97 laikin\xc4\x85 s\xc4\x85jung\xc4\x85 ved\xc4\x99s Skribonij\xc4\x85, Liucijaus Skribonijaus Libono, Pomp\xc4\x97jaus r\xc4\x97m\xc4\x97jo ir uo\xc5\xa1vio, dukter\xc4\xaf. Ji pagimd\xc4\x97 vienintel\xc4\xaf biologin\xc4\xaf Oktaviano vaik\xc4\x85, Julij\xc4\x85, kuri gim\xc4\x97 j\xc5\xb3 skyryb\xc5\xb3 dien\xc4\x85, kad Oktavianas gal\xc4\x97t\xc5\xb3 vesti Livij\xc4\x85 Drusil\xc4\x85 nepra\xc4\x97jus n\xc4\x97 matams po santuokos su Skribonija prad\xc5\xbeios._NEWLINE_Tuo metu Egipte Markas Antonijus tapo Kleopatros meilu\xc5\xbeiu ir jie susilauk\xc4\x97 trij\xc5\xb3 vaik\xc5\xb3: Aleksandro Helijaus, Kleopatros Selen\xc4\x97s II ir Ptolem\xc4\x97jaus Filadelfo. Pasteb\xc4\x97j\xc4\x99s prast\xc4\x97jan\xc4\x8dius santykius su Oktavianu, jis paliko Kleopatr\xc4\x85 ir su didele armija i\xc5\xa1plauk\xc4\x97 \xc4\xaf Italij\xc4\x85 40 m. pr. m. e., kur apgul\xc4\x97 Brundisij\xc5\xb3. Ta\xc4\x8diau \xc5\xa1is konfliktas abiem buvo netinkamas: centurionai, tap\xc4\x99 svarbia politine fig\xc5\xabra, atsisak\xc4\x97 kautis, o legionai jiems pritar\xc4\x97. Tuo metu Sicione nuo staigios mirties mir\xc4\x97 Fulvija, kai Antonijus keliavo su ja susitikti. D\xc4\x97l Fulvijos mirties ir centurion\xc5\xb3 mai\xc5\xa1to abu triumvirato nariai susitaik\xc4\x97 pasira\xc5\xa1ydami Brundisijaus sutart\xc4\xaf. Lepidas liko Afrikoj, Oktavianas Vakaruose, o Antonijus Rytuose, ta\xc4\x8diau Italija buvo atvira visiem, norintiems joje rinkti karius. \xc5\xa0i s\xc4\x85lyga Antonijui buvo bereik\xc5\xa1m\xc4\x97, nes jis vald\xc4\x97 Rytus. Sutvirtinti s\xc4\x85jung\xc4\x85 Oktavianas atidav\xc4\x97 seser\xc4\xaf Oktavij\xc4\x85 Markui Antonijui \xc4\xaf \xc5\xbemonas ir ji nuo jo susilauk\xc4\x97 dviej\xc5\xb3 dukter\xc5\xb3, kurias pavadino Antonijomis.\n_START_SECTION_\nKaras su Pomp\xc4\x97jumi\n_START_PARAGRAPH_\nSekstas Pomp\xc4\x97jus k\xc4\x97l\xc4\x97 gr\xc4\x97sm\xc4\x99 Oktavianui stabdydamas jav\xc5\xb3 siuntas \xc4\xaf Italij\xc4\x85. Pomp\xc4\x97jaus s\xc5\xabnus buvo admirolas atsakingas u\xc5\xbe tai, kad Italijoje kilt\xc5\xb3 badas. Laikinas susitarimas buvo pasiektas 39 m. pr. m. e. Misene. Markas Antonijus taip pasielg\xc4\x97, pats nor\xc4\x97damas gauti param\xc4\x85 karui su partais Artimuosiuose Rytuose, kad atker\xc5\xa1yt\xc5\xb3 u\xc5\xbe rom\xc4\x97n\xc5\xb3 pralaim\xc4\x97jim\xc4\x85 prie Kar\xc4\x97s 53 m. pr. m. e. Lepidas pasidav\xc4\x97 Oktavianui, jis i\xc5\xa1liko pontifex maximus (\xc5\xa1ventik\xc5\xb3 koled\xc5\xbeo galva), bet buvo i\xc5\xa1mestas i\xc5\xa1 triumvirato, o jo karjera pasibaig\xc4\x97, kai jis buvo i\xc5\xa1tremtas \xc4\xaf Cape Circei vil\xc4\x85 Italijoje. Romos valdos dabar buvo padalintos tarp Oktaviano Vakaruose ir Marko Antonijaus Rytuose. Palaikyti stabilum\xc4\x85 savo valdose Oktavianas u\xc5\xbetikrino pilie\xc4\x8di\xc5\xb3 teis\xc4\x99 \xc4\xaf j\xc5\xb3 turt\xc4\x85. \xc5\xa0\xc4\xafkart paleid\xc5\xbeiamus karius jis \xc4\xafk\xc5\xabr\xc4\x97 u\xc5\xbe Italijos rib\xc5\xb3, o 30 t\xc5\xabkstan\xc4\x8di\xc5\xb3 verg\xc5\xb3, kurie buvo pab\xc4\x97g\xc4\x99 pas Pomp\xc4\x97j\xc5\xb3, kad stot\xc5\xb3 \xc4\xaf armij\xc4\x85 ir laivyn\xc4\x85, gr\xc4\x85\xc5\xbeino rom\xc4\x97nams \xc5\xa1eimininkams. Vienas i\xc5\xa1 Pomp\xc4\x97jaus admirol\xc5\xb3 j\xc4\xaf i\xc5\xa1dav\xc4\x97 ir perdav\xc4\x97 Oktavianui Korsik\xc4\x85 ir Sardinij\xc4\x85, bet jam vis dar reik\xc4\x97jo Antonijaus paramos prie\xc5\xa1 Pomp\xc4\x97j\xc5\xb3. Antonijus j\xc4\xaf par\xc4\x97m\xc4\x97aip pasielg\xc4\x97, pats ir Antrasis triumviratas buvo prat\xc4\x99stas penkeriems metams skai\xc4\x8diuojant nuo 37 m. pr. m. e. Markas Antonijus taip pasielg\xc4\x97, pats nor\xc4\x97damas gauti param\xc4\x85 karui su partais Artimuosiuose Rytuose, kad atker\xc5\xa1yt\xc5\xb3 u\xc5\xbe rom\xc4\x97n\xc5\xb3 pralaim\xc4\x97jim\xc4\x85 prie Kar\xc4\x97s 53 m. pr. m. e. Tarento susitarime Antonijus pa\xc5\xbead\xc4\x97jo Oktavianui 120 laiv\xc5\xb3 kovai su Pomp\xc4\x97jum, o jis Markui Antonijui tur\xc4\x97jo atsiusti 20 t\xc5\xabkst legionieri\xc5\xb3 kovai su partais. Ta\xc4\x8diau Oktavianas atsiunt\xc4\x97 tik de\xc5\xa1imtadal\xc4\xaf \xc5\xbead\xc4\x97t\xc5\xb3 kari\xc5\xb3, ty\xc4\x8din\xc4\x97 provokacija, kurios Antonijus nepamir\xc5\xa1o, kai jie susitiko m\xc5\xab\xc5\xa1io lauke po \xc5\xa1e\xc5\xa1eri\xc5\xb3 met\xc5\xb3._NEWLINE_Oktavianas ir Lepidas prad\xc4\x97jo operacij\xc4\x85 prie\xc5\xa1 Sekst\xc4\x85 Sicilijoje 36 m. pr. m. e. Nepaisant kli\xc5\xab\xc4\x8di\xc5\xb3, Agripa sunaikino beveik vis\xc4\x85 Seksto Pomp\xc4\x97jaus flotil\xc4\x99 Naulocho m\xc5\xab\xc5\xa1yje 36 m. pr. m. e. rugs\xc4\x97jo 3 d. Sekstas su likusiais kariais pab\xc4\x97go \xc4\xaf Rytus, bet vienas Antonijaus generolas j\xc4\xaf pagavo Milete ir \xc4\xafvykd\xc4\x97 mirties bausm\xc4\x99 35 m. pr. m. e. Lepidas ir Oktavianas surinko pasidavusius Pomp\xc4\x97jaus karius, bet Lepidas pasijuto pakankamai galingu, kad pareikalaut\xc5\xb3 Sicilijos sau ir \xc4\xafsakyt\xc5\xb3 Oktavianui i\xc5\xa1vykti. Ta\xc4\x8diau Lepido kariai per\xc4\x97jo pas Oktavian\xc4\x85, nes buvo nuvarginti kov\xc5\xb3, o Oktaviano pa\xc5\xbeadai buvo labai viliojantys. Lepidas pasidav\xc4\x97 Oktavianui, jis i\xc5\xa1liko pontifex maximus (\xc5\xa1ventik\xc5\xb3 koled\xc5\xbeo galva), bet buvo i\xc5\xa1mestas i\xc5\xa1 triumvirato, o jo karjera pasibaig\xc4\x97, kai jis buvo i\xc5\xa1tremtas \xc4\xaf Cape Circei vil\xc4\x85 Italijoje. Romos valdos dabar buvo padalintos tarp Oktaviano Vakaruose ir Marko Antonijaus Rytuose. Palaikyti stabilum\xc4\x85 savo valdose Oktavianas u\xc5\xbetikrino pilie\xc4\x8di\xc5\xb3 teis\xc4\x99 \xc4\xaf j\xc5\xb3 turt\xc4\x85. \xc5\xa0\xc4\xafkart paleid\xc5\xbeiamus karius jis \xc4\xafk\xc5\xabr\xc4\x97 u\xc5\xbe Italijos rib\xc5\xb3, o 30 t\xc5\xabkst verg\xc5\xb3, kurie buvo pab\xc4\x97g\xc4\x99 pas Pomp\xc4\x97j\xc5\xb3, kad stot\xc5\xb3 \xc4\xaf armij\xc4\x85 ir laivyn\xc4\x85, gra\xc5\xbeino rom\xc4\x97nams \xc5\xa1eimininkams. Kad u\xc5\xbetikrint\xc5\xb3 sau, \xc5\xbemonai Livijai ir Oktavijai saugum\xc4\x85, jisi su partais. Ta\xc4\x8diau Oktavianas atsiunt\xc4\x97 tik de\xc5\xa1imtadal\xc4\xaf \xc5\xbead\xc4\x97t\xc5\xb3 kari\xc5\xb3, ty\xc4\x8din\xc4\x97 provokacija, kurios Antonijus nepamir\xc5\xa1o, kai jie susitiko m\xc5\xab\xc5\xa1io lauke po \xc5\xa1e\xc5\xa1eri\xc5\xb3 met\xc5\xb3._NEWLINE_Oktavianas ir Lepidas prad\xc4\x97jo operacij\xc4\x85 prie\xc5\xa1 Sekst\xc4\x85 Sicilijoje 36 m. pr. m. e. Nepaisant kli\xc5\xab\xc4\x8di\xc5\xb3, Agripa sunaikino beveik vis\xc4\x85 Seksto Pomp\xc4\x97jaus flotil\xc4\x99 Naulocho m\xc5\xab\xc5\xa1yje 36 m. pr. m. e. rugs\xc4\x97jo 3 d._NEWLINE_Karas su Antonijum_NEWLINE_Tuo tarpu paai\xc5\xa1k\xc4\x97jo, kad Marko Antonijaus karas su partais yra jam nes\xc4\x97kmingas. Tai sutep\xc4\x97 jo kaip lyderio \xc4\xafvaizd\xc4\xaf, o tik 2 t\xc5\xabkst legionieri\xc5\xb3, atsiust\xc5\xb3 su Oktavija vargiai papild\xc4\x97 jo paj\xc4\x97gas. Antra vertus, Kleopatra gal\xc4\x97jo atstatyti jo armijos j\xc4\x97g\xc4\x85 ir jis buvo jos meilu\xc5\xbeiu, tad jis nusiunt\xc4\x97 Oktavij\xc4\x85 atgal \xc4\xaf Rom\xc4\x85. Nors Antonijus galvojo atstatyti armij\xc4\x85, \xc5\xa1is \xc4\xafvykis i\xc5\xa1\xc4\x97jo \xc4\xaf naud\xc4\x85 Oktavianui, kuris prad\xc4\x97jo skelbti propagand\xc4\x85, kad Antonijus neb\xc4\x97ra rom\xc4\x97nas, nes atsisak\xc4\x97 teis\xc4\x97tos rom\xc4\x97n\xc5\xb3 sutuoktin\xc4\x97s d\xc4\x97l \xe2\x80\x9erytieti\xc5\xa1kos meilu\xc5\xbe\xc4\x97s\xe2\x80\x9c. 36 m. pr. m. e. Oktavianas sugalvojo politin\xc4\x99 gudryb\xc4\x99, kad atrodyt\xc5\xb3 ma\xc5\xbeiau autokrati\xc5\xa1kas, o Antonijus didesnis piktadarys: jis paskelb\xc4\x97, kad pilietiniai karai baig\xc4\x97si ir jis nustos b\xc5\xabti triumvirato nariu, jei Antonijus padarys taip pat, bet \xc5\xa1is atsisak\xc4\x97. Kai rom\xc4\x97n\xc5\xb3 kariai u\xc5\xbe\xc4\x97m\xc4\x97 Arm\xc4\x97nij\xc4\x85 34 m. pr. m. e. Antonijus padar\xc4\x97 savo s\xc5\xabn\xc5\xb3 Aleksandr\xc4\x85 Helij\xc5\xb3 jos valdovu. Jis suteik\xc4\x97 Kleopatrai \xe2\x80\x9eKarali\xc5\xb3 karalien\xc4\x97s\xe2\x80\x9c titul\xc4\x85. Oktavianas \xc4\xaftikin\xc4\x97jo Romos senat\xc4\x85, kad \xc5\xa1iuo poelgiu Antonijus ketina suma\xc5\xbeinti Romos prana\xc5\xa1um\xc4\x85. Kai Oktavianas tapo konsulu 33 m. pr. m. e. sausio 1 d. Senato sesij\xc4\x85 prad\xc4\x97jo aistringa ataka prie\xc5\xa1 Antonijaus pom\xc4\x97g\xc4\xaf suteikin\xc4\x97ti giminai\xc4\x8diams titulus. Konsulai ir senatoriai per\xc4\x97jo \xc4\xaf Antonijaus pus\xc4\x99 netik\xc4\x97dami propaganda (kuri buvo tiesa), bet daug Antonijaus r\xc4\x97m\xc4\x97j\xc5\xb3 per\xc4\x97jo \xc4\xaf Oktaviano pus\xc4\x99 32 m. pr. m. e. ruden\xc4\xaf. Tarp \xc5\xa1i\xc5\xb3 dezertyr\xc5\xb3 buvo Munacijus Plankas ir Markas Ticijus, kurie suteik\xc4\x97 Oktavianui informacijos, patvirtinan\xc4\x8dius jo kaltinimus prie\xc5\xa1 Antonij\xc5\xb3. \xc4\xaesiver\xc5\xbe\xc4\x99s \xc4\xaf nekalt\xc5\xb3j\xc5\xb3 vestali\xc5\xb3 prieglobst\xc4\xaf, jis privert\xc4\x97 j\xc5\xb3 vyriausi\xc4\x85j\xc4\x85 \xc5\xa1ventik\xc4\x99 atiduoti jam slapt\xc4\x85 Antonijaus testament\xc4\x85, kuriame rom\xc4\x97n\xc5\xb3 u\xc5\xbekariautos teritorijos b\xc5\xabt\xc5\xb3 atiduotos kaip karalyst\xc4\x97s jo s\xc5\xabnums. Be to jis planavo pastatyti kap\xc4\x85 Aleksandrijoje jam ir jo karalienei. 32 m. pr. m. e. pabaigoje Senatas oficialiai panaikino Antonijaus konsulo \xc4\xafgaliojimus ir paskelb\xc4\x97 Kleopatrai kar\xc4\x85._NEWLINE_Oktavianas laim\xc4\x97jo \xc4\xaf\xc5\xbeangin\xc4\x99 pergal\xc4\x99 31 m. pr. m. e. prad\xc5\xbeioje, kai Agripos vadovaujamas laivynas s\xc4\x97kmingai perk\xc4\x97l\xc4\x97 karius per Adrijos j\xc5\xabr\xc4\x85. Kai Agripa atkirto Kleopatros ir Antonijaus pagrindini\xc5\xb3 paj\xc4\x97g\xc5\xb3 tiekim\xc4\x85 j\xc5\xabra, Oktavianas i\xc5\xa1silaipino \xc5\xbeemyne prie\xc5\xa1ais Korkyros (dabar Korfu) sal\xc4\x85 ir patrauk\xc4\x97 \xc4\xaf pietus. Apsupti j\xc5\xabroj ir sausumoj Antonijaus kariai prad\xc4\x97jo dezertyruoti pas Oktavian\xc4\x85 kiekvien\xc4\x85 dien\xc4\x85. Desperati\xc5\xa1kai bandydamas pralau\xc5\xbeti j\xc5\xabrin\xc4\x99 blokad\xc4\x85 Antonijaus flotil\xc4\x97 plauk\xc4\x97 per Akcijaus \xc4\xaflank\xc4\x85 vakariniame Graikijos krante. Ten jis susid\xc5\xabr\xc4\x97 su didesne i\xc5\xa1 ma\xc5\xbeesni\xc5\xb3 ir manevringesni\xc5\xb3 laiv\xc5\xb3 sudaryta Agripos ir Gajaus Sosijaus vadovaujamos flotil\xc4\x97s susid\xc5\xabr\xc4\x97 Akcijaus m\xc5\xab\xc5\xa1yje 31 m. pr. m. e. rugs\xc4\x97jo 2 d. Antonijus ir i\xc5\xa1likusios paj\xc4\x97gos i\xc5\xa1gyveno tik d\xc4\x97l \xc5\xbe\xc5\xabtb\xc5\xabtini\xc5\xb3 Kleopatros flotil\xc4\x97s, kuri buvo netoliese, pastang\xc5\xb3. Oktavianas juos persekiojo ir po antro pralaim\xc4\x97jimo Aleksandrijoje 30 m. pr. m. e. rugpj\xc5\xab\xc4\x8dio 1 d. Antonijus nusi\xc5\xbeud\xc4\x97 \xc5\xa1okdamas ant kardo, o Kleopatrai \xc4\xafkando nuodinga gyvat\xc4\x97. Oktavijus liep\xc4\x97 u\xc5\xbemu\xc5\xa1ti Cezarion\xc4\x85 (jam priskiriamas teiginys \xe2\x80\x9edu cezariai yra per daug\xe2\x80\x9c), nes jis gal\xc4\x97jo padaryti politin\xc4\x99 karjer\xc4\x85 naudodamasis tuo, kad yra Cezario s\xc5\xabnus, o Antonijaus vaik\xc5\xb3 buvo pasigail\xc4\x97ta. Nors priemon\xc4\x97s \xc5\xbeiaurios, bet Markas Antonijus puikavosi vaiku kaip Cezario \xc4\xafp\xc4\x97diniu, menkindamas Oktavian\xc4\x85. Anks\xc4\x8diau Oktavijus negailestingumu kariniams prie\xc5\xa1ininkams ir kitais poelgiais buvo u\xc5\xbesitrauk\xc4\x99s rom\xc4\x97n\xc5\xb3 nemalon\xc4\x99, bet jis buvo liaupsinamas u\xc5\xbe tai, kad atleido prie\xc5\xa1ams po Akcijaus m\xc5\xab\xc5\xa1io.\n_START_SECTION_\nOktavianas tampa Augustu\n_START_PARAGRAPH_\nAugusto \xc4\xaftakoje esantis Senatas paskelb\xc4\x97 kar\xc4\x85 Antonijui ir Kleopatrai ir 31 m. pr. m. e. j\xc5\xabr\xc5\xb3 m\xc5\xab\xc5\xa1yje prie Akcijaus (Graikija) Augusto vadas Agripa nugal\xc4\x97jo Antonij\xc5\xb3 ir Egipto karalien\xc4\x99 Kleopatr\xc4\x85 VII. 30 m. pr. m. e. Augustas u\xc5\xbe\xc4\x97m\xc4\x97 ir Egipt\xc4\x85; Antonijus ir Kleopatra nusi\xc5\xbeud\xc4\x97. Kadangi i\xc5\xa1 triumvirato jau buvo pa\xc5\xa1alintas Lepidas, Augustas tapo vieninteliu visos imperijos valdovu._NEWLINE_Gr\xc4\xaf\xc5\xbeus \xc4\xaf Rom\xc4\x85 Senatas 29 m. pr. m. e. paskelb\xc4\x97 j\xc4\xaf am\xc5\xbeinuoju imperatoriumi, pripa\xc5\xbeino j\xc4\xaf vyriausiuoju kariuomen\xc4\x97s vadu. Fakti\xc5\xa1kai \xc4\xaf jo rankas pateko visa vald\xc5\xbeia, ta\xc4\x8diau Augustas r\xc4\x97m\xc4\x97si respublikon\xc5\xb3 partija, kuri buvo nuvertusi Cezar\xc4\xaf ir jam pa\xc4\x8diam pad\xc4\x97jo \xc4\xafveikti Antonij\xc5\xb3. Jis nesireng\xc4\x97 gaivinti Cezario ir Antonijaus sumanytosios absoliutin\xc4\x97s helenistinio pob\xc5\xabd\xc5\xbeio imperijos. Augustas steng\xc4\x97si \xc4\xaf savo pus\xc4\x99 patraukti ne tik kariuomen\xc4\x99, bet ir taut\xc4\x85 bei Senat\xc4\x85, nor\xc4\x97jo absoliuti\xc5\xa1kai, bet konstituci\xc5\xa1kai, respublikoni\xc5\xa1kai valdyti kra\xc5\xa1t\xc4\x85. Senato i\xc5\xa1rinktas cenzoriumi 28 m. pr. m. e. per\xc5\xbei\xc5\xabr\xc4\x97jo senatori\xc5\xb3 s\xc4\x85ra\xc5\xa1\xc4\x85 ir papild\xc4\x97 j\xc4\xaf savo \xc5\xa1alininkais. \xc4\xae Senat\xc4\x85 Augustas \xc4\xaftrauk\xc4\x97 ir asmenis i\xc5\xa1 provincij\xc5\xb3.\n_START_SECTION_\nPrincipatas\n_START_PARAGRAPH_\n27 m. pr. m. e. naujasis Senatas suteik\xc4\x97 jam vyriausi\xc4\x85j\xc4\x85 prokonsulo vald\xc5\xbei\xc4\x85 visose provincijose, kurias reik\xc4\x97jo ginti nuo prie\xc5\xa1\xc5\xb3 ir sausio 16 d. senatoriaus Munacijaus Planko iniciatyva suteik\xc4\x97 Oktavianui Augusto (religin\xc4\x99 potekst\xc4\x99 turinti s\xc4\x85voka, lot. \xc5\xa1ventasis) prievard\xc4\xaf. Augustas fakti\xc5\xa1kai \xc4\xafgijo vis\xc4\x85 karin\xc4\x99, civilin\xc4\x99 ir religin\xc4\x99 vald\xc5\xbei\xc4\x85. 23\xc2\xa0m. Augustas i\xc5\xa1 Senato gavo ir konsulo bei tautos trib\xc5\xabno vald\xc5\xbei\xc4\x85 (t. y. gal\xc4\x97jo panaikinti kiekvieno magistrato \xc4\xafsakymus), teis\xc4\x99 skelbti ediktus. 12\xc2\xa0m. Augustas tapo ir vyriausiuoju \xc5\xbeyniu (pontifex maximus)._NEWLINE_Formaliai Augustas tebebuvo respublikos magistratas, kuriam tautai atstovaujantis Senatas buvo paved\xc4\x99s svarbiausias magistrat\xc5\xabras, ir kuris dalinosi vald\xc5\xbeia su Senatu. Fakti\xc5\xa1kai princepso (pirmojo senate) vald\xc5\xbeia (pagal tai ir santvarkos pavadinimas\xc2\xa0\xe2\x80\x93 pricipatas) ma\xc5\xbeai tesiskyr\xc4\x97 nuo absoliutin\xc4\x97s. \xc5\xa0i\xc4\x85 vald\xc5\xbei\xc4\x85 r\xc4\x97m\xc4\x97 didel\xc4\x97 nuolatin\xc4\x97 kariuomen\xc4\x97 (25 legionai ir pagalbiniai raiteli\xc5\xb3 pulkai, i\xc5\xa1 viso apie 300 000 kari\xc5\xb3) ir paties imperatoriaus gvardija (apie 9000 pretorion\xc5\xb3 ir 200 raiteli\xc5\xb3), dislokuota Romoje. Nauj\xc5\xb3 u\xc5\xbekariavim\xc5\xb3 Augustas nesiek\xc4\x97, tik gyn\xc4\x97 ir stiprino imperijos sienas. Agripos ir Augusto pos\xc5\xabniai Tiberijus ir Druso buvo geriausi Augusto kariuomen\xc4\x97s vadai. Azijoje Augustas susitaik\xc4\x97 su part\xc5\xb3 valdovu (20\xc2\xa0m.). Europoje sustiprino Dunojaus ir Reino sienas, i\xc5\xa1 dalies atgaivino, i\xc5\xa1 dalies i\xc5\xa1 naujo \xc4\xafsteig\xc4\x97 Retijos, Vindelicijos, Noriko, Panonijos ir Dalmatijos provincijas. Nes\xc4\x97kmingas Augustui buvo tik karas su germanais. Po s\xc4\x97kming\xc5\xb3 Druso ir Tiberijaus \xc5\xbeygi\xc5\xb3 \xc4\xaf Germanij\xc4\x85 12-9 m. pr. m. e., Teutoburgo mi\xc5\xa1ke (9 m. e. m.) Arminijus sumu\xc5\xa1\xc4\x97 Varo vadovaujam\xc4\x85 kariuomen\xc4\x99 ir rom\xc4\x97nai anapus Reino nebe\xc5\xbeygiavo._NEWLINE_Daugiausia Augustas r\xc5\xabpinosi suiru\xc4\x8di\xc5\xb3 metu nukent\xc4\x97jusios imperijos atgaivinimu ir tvarkymu. Pats per savo \xc4\xafgaliotinius jis vald\xc4\x97 jam pavestas pasienio provincijas ir Egipt\xc4\x85, o Senato padedamas visas centrines provincijas ir Italij\xc4\x85. I\xc5\xa1vaikius piratus atgijo prekyba Vidur\xc5\xbeemio j\xc5\xabroje, sustipr\xc4\x97jo gamyba ir \xc4\x97m\xc4\x97 augti miestai. Turtingiausiu visoje imperijoje \xc5\xbeem\xc4\x97s savininku tap\xc4\x99s Augustas \xc4\x97m\xc4\x97 gaivinti smulki\xc5\xb3j\xc5\xb3 \xc5\xbeemdirbi\xc5\xb3 sluoksn\xc4\xaf. Steig\xc4\x97 kolonijas ir ties\xc4\x97 kelius._NEWLINE_Augustas steng\xc4\x97si atgaivinti Romos religij\xc4\x85 ir globojo literat\xc5\xabr\xc4\x85, kuri tuo metu suklest\xc4\x97jo (k\xc5\xabr\xc4\x97 Horacijus, Ovidijus, Vergilijus).\n_START_SECTION_\n\xc5\xa0eima\n_START_PARAGRAPH_\nBuvo ved\xc4\x99s tris \xc5\xbemonas: Klodij\xc4\x85, Skribonij\xc4\x85 ir Livij\xc4\x85, ta\xc4\x8diau su antr\xc4\x85ja \xc5\xbemona tur\xc4\x97jo dukter\xc4\xaf Julij\xc4\x85, kuri pirma i\xc5\xa1tek\xc4\x97jo u\xc5\xbe Augusto sesers s\xc5\xabnaus Marcello, v\xc4\x97liau u\xc5\xbe Agripos ir paskiausiai u\xc5\xbe Augusto pos\xc5\xabnio, Livijos s\xc5\xabnaus Tiberijaus. Julijos vaikams ir antram Livijos s\xc5\xabnui Drusui mirus, Augustas buvo priverstas savo \xc4\xafp\xc4\x97diniu paskirti Tiberij\xc5\xb3.'